קרלוס לופז

קרלוס אלברטו דה סוסה לופז (בפורטוגזית: Carlos Alberto de Sousa Lopes; נולד 18 בפברואר 1947) הוא אתלט עבר פורטוגלי. אלוף אולימפי (לוס אנג'לס 1984), שיאן עולם (1988-1985) ושיאן אולימפי (2008-1984) בריצת מרתון, סגן אלוף אולימפי (מונטריאול 1976) בריצת 10,000 מטר ושלוש פעמים אלוף עולם במרוצי שדה (1976, 1984 ו-1985). אלוף מרתון רוטרדם (1985). אלוף האולימפי המבוגר ביותר שזכה במרתון אולימפי. קרלוס לופז נולד ב-1947 בעיירה וילדמוינהוז (Vildemoinhos) שלייד העיר וויזו (אנ') (מחוז סנטרו (אנ'), פורטוגל) למשפחה קשת יום והיה הבכור בין שבעה אחים. בנעוריו התמחה ועבד בתחום סיתות אבן כדי לעזור בפרנסת משפחתו. במקביל חלם על קריירה ספורטיבית בכדורגל אך לאחר שאביו התנגד לכך פניה לעסוק באתלטיקה. ב-1967 הוזמן לנבחרת האתלטיקה של מועדון הספורט ספורטינג ליסבון ולשם כך עזב את בית הוריו ועבר לגור בליסבון שם עבד תחילה כמנעולן ובהמשך במשרה חלקית בבנק מקומי. באליפות אירופה שנערכה בהלסינקי, פינלנד סיים במקום 33 בריצת 10,000 מטר בתוצאה של 30:05.64 דקות ובמקום 30 בריצת 3000 מטר מכשולים בתוצאה של 8:54.83 דקות. באולימפיאדת מינכן סיים במקום 29 בריצת 10,000 מטר בתוצאה של 28:53.6 דקות ובמקום 49 בריצת 5000 מטר בתוצאה של 14:29.6 דקות. באליפות אירופה שנערכה ברומא, איטליה לא סיים לופז את ריצת 10,000 מטר. באליפות העולם במרוצי שדה (אנ') שנערכה בצ'פסטו, ויילס זכה במדליית זהב (12 ק"מ) בתוצאה של 34:47.8 דקות לפני טוני סימונס (אנ') (35:04 דקות) וברני פורד (אנ') (35:07 דקות), שניהם מאנגליה. באולימפיאדת מונטריאול זכה במדליית כסף בריצת 10,000 מטר בתוצאה של 27:45.17 דקות, אחרי לאסה וירן מפינלנד (27:40.38 דקות) ולפני ברנדן פוסטר (אנ') מאנגליה (27:54.92 דקות). באליפות העולם במרוצי שדה (אנ') שנערכה בדיסלדורף, גרמניה המערבית, זכה במדליית כסף (12.3 ק"מ) בתוצאה של 37:48.2 דקות, אחרי ליאון שוטס (אנ') מבלגיה (37:43 דקות) ולפני דטלף אולמן (אנ') מגרמניה המערבית (37:52.2 דקות). לופז לא השתתף במשלחת מפורטוגל לאולימפיאדת מוסקבה בשל פציעה. בתחרות שנערכה באוסלו, נורווגיה קבע בריצת 10,000 מטר שיא אירופה חדש של 27:24.39 שיפור לשיא של בן ארצו פרננדו ממדה (אנ'). באליפות אירופה שנערכה באתונה, יוון סיים במקום רביעי בריצת 10,000 מטר בתוצאה של 27:47.95 דקות. באותה שנה החל לרוץ מרתון אך לא הצליח לסיים את מרתון ניו יורק לאחר שנתקל באחד ממפקחי המסלול. באליפות העולם במרוצי שדה (אנ') שנערכה בגייטסהד, אנגליה זכה במדליית כסף (11.994 ק"מ) בתוצאה של 36:52 דקות, אחרי בקלה דבלה (אנ') מאתיופיה (36:52 דקות) ולפני סום מוגה (אנ') מקניה (36:52 דקות). במרתון רוטרדם זכה במדליית כסף בשיא אירופה חדש של 2:08:39 דקות, אחרי רוברט דה קסטילו (אנ') מאוסטרליה. באליפות העולם שנערכה בהלסינקי, סיים במקום חמישי בריצת 10,000 מטר בתוצאה של 28:06.78 דקות. באליפות העולם במרוצי שדה (אנ') שנערכה באיסט רת'רפורד (אנ'), ניו ג'רזי, ארצות הברית זכה במדליית זהב (12.086 ק"מ) בתוצאה של 33:25 דקות, לפני טים האצ'ינג (אנ') מאנגליה (33:30 דקות) וסטיב ג'ונס (אנ') מווילס (33:32 דקות). באולימפיאדת לוס אנג'לס זכה במדליית זהב בריצת מרתון בשיא משחקים של 2:09:21 שעות, לפני ג'ון טריסי (אנ') מאירלנד (2:09:56 שעות) וצ'רלי ספדינג (אנ') מבריטניה (2:09:58 שעות) ובכך היה לאתלט הפורטוגלי הראשון שזוכה במדליית זהב אולימפית. באליפות העולם במרוצי שדה (אנ') שנערכה בליסבון זכה במדליית זהב (12.19 ק"מ) בתוצאה של 33:33 דקות, לפני פול קיפקוטץ' (אנ') מקניה (33:37 דקות) ווודאג'ו בולטי (אנ') מאתיופיה (33:38 דקות). במרתון רוטרדם שנערך באפריל זכה במדליית זהב בשיא עולם חדש של 2:07.12 דקות, שיפור של 53 שניות לשיא בן השנה של סטיב ג'ונס. שיאו של לופז נשבר באפריל 1988 על ידי בלאיינה דינסאמו מאתיופיה. ב-2013 מונה למנהל מחלקת האתלטיקה בספורטינג ליסבון. זכה באות "הצלב הגדול" של מסדר הכבוד הפורטוגזי "המסדר של הנסיך הנרי" (אנ'). מדיה וקבצים בנושא קרלוס לופז בוויקישיתוף קרלוס לופז, באתר הוועד האולימפי הבין-לאומי קרלוס לופז, באתר olympedia.org קרלוס לופז, באתר התאחדות האתלטיקה הבין-לאומית קרלוס לופז, באתר worldathletics.org קרלוס לופז, באתר olympics.com (בפורטוגזית)